KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2024. december 18-i ülésére)


TÁRGY: SZÉKHELY HASZNÁLAT LÉTESÍTÉSE A KISKŐRÖS, KŐRISFA UTCA 14. SZÁM ALATTI INGATLANBAN


A Kiskőrösi Óvodák Kőrisfa Óvodai tagintézményének közössége létrehozta a Kis-Kőrisfa Alapítványt. Az alapítvány célja az óvodai gondozás, nevelés anyagi feltételeinek javítása a tehetséges gyermekek fejlődésének támogatása, a szociálisan hátrányos helyzetben lévő gyermekek segítése, felzárkóztatása, fejlesztése, a szabadidő hasznos eltöltésének, a környezettudatos életmód elsajátításának segítése.
Az alapítvány kérelemmel fordult Kiskőrös Város Önkormányzatához, miszerint tevékenységét a 6200 Kiskőrös, Kőrisfa utca 14. (3963/34 hrsz) szám alatti ingatlanban kívánja ellátni.
Az ingatlan tulajdonosa Kiskőrös Város Önkormányzata, a Kiskőrösi Óvodák Kőrisfa Óvoda tagintézménye működik az ingatlanban.
A civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21.§ (1) bekezdés b) és (1a) bekezdése értelmében az alapítvány bírósági nyilvántartásba vételéhez - amennyiben a székhelyül szolgáló ingatlan nem az alapítvány tulajdonában van – csatolni szükséges a tulajdonos székhelyként való használatot tartalmazó, okiratba foglalt hozzájárulását.
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (4) bekezdése alapján „az önkormányzati vagyon használati vagy hasznosítási jogának ingyenes átengedésére – függetlenül az átengedés időtartamára – értékhatár nélkül, az Nvtv.-ben foglaltakra figyelemmel a Képviselő-testület jogosult”.

Fentiekre tekintettel javasolom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. december 10.

	Domonyi László sk.
	polgármester



HATÁROZAT-TERVEZET


A Képviselő-testület hozzájárul ahhoz, hogy Kiskőrös Város Önkormányzata (székhely: 6200 Kiskőrös, Petőfi Sándor tér 1., adószám: 15724784-2-03, Törzskönyvi azonosító: 724782, KSH statisztikai számjel: 15724784-8411-321-03, képviseli: Domonyi László polgármester) kizárólagos tulajdonában lévő 3963/34 hrsz-on nyilvántartott, természetben 6200 Kiskőrös, Kőrisfa utca 14. szám alatt található ingatlant a Kis-Kőrisfa Alapítvány, fennállásának időtartamára, székhelyként használja.

Felelős:	polgármester
Határidő:	azonnal

